דורון שפר

דורון דוד שפר (נולד ב-12 במרץ 1972 ברמת אפעל) הוא כדורסלן עבר ישראלי ששיחק בעמדות הרכז והקלע.

קריירה
שמאל|ממוזער|דורון שפר, הפועל גליל עליון, 1993

בצעירותו שיחק שפר במועדון ספורט רמת אפעל ובהפועל גבעתיים. את הפריצה הגדולה עשה במדי הפועל גליל עליון בה שיחק בין השנים 1990–1993. בעונת  זכה שפר באליפות המדינה עם הפועל גליל עליון, הגיע עמה לחצי גמר גביע אירופה לקבוצות, ונבחר לשחקן העונה, לאחר תצוגות כדורסל מרשימות ובהן מספר משחקים שבהם קלע מעל ל-30 נקודות. הוביל את נבחרת העתודה למקום הרביעי באליפות אירופה והשתתפות באליפות העולם.

ב-1993 עבר לשחק באוניברסיטת קונטיקט בארצות הברית, שם זכה לכינוי החיבה "אייס-מן" (איש הקרח) בשל קור רוחו. הקבוצה זכתה שלוש שנים ברציפות באליפות ה"ביג-איסט". בעונתו הראשונה בה, זכה שפר בתואר "רוקי השנה של הביג-איסט", תוך כדי שהוא מקדים את חברו לקבוצה ריי אלן.

ב-1996 היה לשחקן הישראלי הראשון שנבחר בדראפט ה-NBA. שפר נבחר על ידי קבוצת לוס אנג'לס קליפרס בסיבוב השני – בחירה מס' 36. אף על פי שנבחר בדראפט, לא חתם שפר על חוזה ועבר לשחק במכבי תל אביב. עם מכבי זכה שפר בארבע אליפויות, והיה לחלק מצמד הגארדים שכונה "קטשפר", יחד עם עודד קטש.

בשנת 2000 הודיע על פרישתו מעולם הכדורסל. שנים לאחר מכן התברר שסיבת הפרישה הייתה מחלת הסרטן שבה חלה וממנה החלים בהמשך הדרך. לאחר הפרישה נסע להודו, עסק ברוחניות והתמקד בהחלמה ממחלתו.
שמאל|ממוזער|250px|דורון שפר, ינואר 2004

לאחר כשנתיים וחצי, חזר למכבי תל אביב, אך לא זכה לדקות משחק רבות, ולא הגיע להישגים מרשימים. ב-2003 עבר לשחק בהפועל ירושלים. מפגנים מרשימים של ריכוז משחק, קליעת נקודות ברגעים מכריעים וקבלת החלטות, הובילו את ירושלים לזכייה היסטורית בגביע יול"ב. בשנת 2004 המשיך שפר בירושלים, ואף מונה לקפטן, אך כמו יתר הקבוצה, לא זכה לשחזר את יכולתו מן העונה הקודמת. ב-21 ביולי 2005 חתם לעונה אחת בהפועל תל אביב. באוקטובר באותה שנה הודיע, בפעם השנייה, על פרישתו מכדורסל. ב-27 בדצמבר 2005 הודיע דורון שפר על חזרתו לכדורסל, לקבוצת הפועל תל אביב, וחתם על חוזה עד תום העונה. בנוסף להיותו שחקן, לקח על עצמו תפקיד של מנהל טכני בהנהלה. במסגרת התפקיד הצהיר כי יפעל לגיוס משקיעים, ולפתרון המשבר שנוצר בין האוהדים להנהלה, בין היתר בשל החלטת העירייה להרוס את אולם אוסישקין. כעבור זמן קצר חזר בו, והחליט לפרוש מעולם הכדורסל – בפעם השלישית.

לאחר פרישתו השלישית מעולם הכדורסל החל בתהליך חזרה בתשובה ולמד בישיבת "אשרי האיש" בשכונת בית וגן בירושלים. שם למד בין השאר עם הרב מאיר אליהו כשגם הוא חזר בתשובה.

ב-30 ביולי 2007 הודיע דורון שפר על חזרה נוספת אל הכדורסל המקצועני כאשר חתם על חוזה לעונה בקבוצת הפועל גליל עליון. את עונת 2008/2009 היה אמור שפר להתחיל במדי קבוצת הפועל צפת מליגה א', אך החליט, מסיבות אישיות, לא לפתוח את העונה ובכך לחתום את הגולל על הקריירה שלו.

בשנים 2009–2012 אימן את קבוצת הכדורסל לנוער בכפר ורדים.

בדצמבר 2013 שב לשחק כדורסל בקבוצת אליצור גבעתיים מליגה ב'. בשנת 2014 פרש באופן סופי.

תארים
 קבוצתיים 
הפועל גליל עליון
 אליפות המדינה (1): 

אוניברסיטת קונטיקט
 אליפות ה"ביג-איסט" (3): 1995/1996 - 1993/1994 (שיא רציפות קבוצתי)

 מכבי תל אביב
  אליפויות המדינה (4): 1999/2000 - 1996/1997 .

הפועל ירושלים
 גביע יול"ב (1): 2003/2004.

אישיים
 חמישיית העונה : , 
 "רוקי השנה של הביג-איסט" (בעונתו הראשונה באוניברסיטת קונטיקט).

חיים אישיים
שפר היה נשוי לבמאית הטלוויזיה רוני קיי ולשניים בת משותפת. כשחזר בתשובה נישא שוב ולו ארבעה ילדים נוספים מאשתו השנייה, טליה. מתגורר במושב אמירים בצפון.

בשנת 2013 הוציא לאור ספר אוטוביוגרפי בשם "דורון שפר – עָנָנִי". בנוסף הקים יחד עם אשתו את "מרכז היולי" בביתם שבמושב אמירים, שמטרתו הדרכה, אימון וליווי ולרכוש תובנות עצות וכלים כדי לעבור תהליך שמטרתו להוביל לחיים בריאים, שמחים ומאוזנים יותר. בשנת 2017 יצא לאור ספר נוסף פרי עטו בשם "משחק החיים".

קישורים חיצוניים



 מרכז "היולי"  של דורון וטליה שפר
 דורון שפר, באתר "הלב הצהוב"
 דורון שפר, באתר ONE
 דורון וטליה שפר בראיון אישי עם דודו כהן, ערוץ הדברות

 דורון שפר, ונהפוך הוא מאת דורון שפר, מתוך כתב העת "אדרבה - קולות מעולם התשובה"

 יורם יובל, שיחת נפש עם דורון וטלי שפר, הטלוויזיה החינוכית, 29 בדצמבר 2013






 שורף את המגרש: דורון שפר - מהמשחק אל החיים האמיתיים בערוץ רגע של חכמה

הערות שוליים

קטגוריה:ספורטאים ישראלים שחזרו בתשובה
קטגוריה:כדורסלני נבחרת ישראל
קטגוריה:כדורסלני אוניברסיטת קונטיקט
קטגוריה:כדורסלני הפועל גליל עליון
קטגוריה:כדורסלני הפועל ירושלים
קטגוריה:כדורסלני הפועל תל אביב
קטגוריה:כדורסלני מכבי תל אביב
קטגוריה:כותבי אוטוביוגרפיה ישראלים
קטגוריה:כדורסלנים ישראלים בליגת המכללות בארצות הברית
קטגוריה:כדורסלנים ישראלים
קטגוריה:בחירות דראפט של לוס אנג'לס קליפרס
קטגוריה:אמירים: אישים
קטגוריה:ישראלים שנולדו ב-1972